Tarybos Reglamentas (EB) Nr. 2801/2000
2000 m. gruodžio 14 d.
iš dalies keičiantis Reglamentą (EB) Nr. 1255/96, laikinai sustabdantį autonominių Bendrojo muitų tarifo muitų taikymą tam tikriems pramonės ir žemės ūkio produktams
EUROPOS BENDRIJŲ TARYBA,
atsižvelgdama į Europos bendrijos steigimo sutartį, ypač į jos 26 straipsnį,
atsižvelgdama į Komisijos pasiūlymą,
kadangi:
(1) Bendrija suinteresuota iš dalies arba visiškai sustabdyti kelių naujų produktų, neįtrauktų į Reglamento (EB) Nr. 1255/96 [1] priedą, autonominių bendrojo muitų tarifo muitų taikymą.
(2) Siekiant racionalizuoti administravimą ir užtikrinti vartotojų saugą, į šį reglamentą turėtų būti įtraukti žuvininkystės produktai.
(3) Siekiant, kad vartotojui būtų aiškiau susigaudyti atsižvelgiant į didelį skaičių pakeitimų, įsigaliosiančių nuo 2001 m. sausio 1 d., Reglamento (EB) Nr. 1255/96 priedas turėtų būti pakeistas visiškai nauja redakcija,
PRIĖMĖ ŠI REGLAMENTĄ:
1 straipsnis
Reglamentas (EB) Nr. 1255/96 iš dalies keičiamas taip:
1. Pavadinime ir "konstatuojamosios dalies" ketvirtame punkte žodžiai "pramonės ir žemės ūkio produktams" pakeičiami žodžiais "pramonės, žemės ūkio ir žuvininkystės produktams".
2. Priedas pakeičiamas šio reglamento priedu.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 2001 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. gruodžio 14 d.